El Teatro Fiłarmonego ze el prinsipałe teatro de l'opera de Verona. Ze de proprietà de l'Academia Fiłarmonega de Verona fin dała so fondasion e ze utilizà dała Fondasion Arena de Verona come sede deła stazon invernal. Verona gavèa bisogno da l'inisio del setecento de on novo e stabiłe teatro lirico, e fu così decizo de costruirne ono a l'altesa de la cità, su inisiativa del marchese Scipione Maffei che prezentò a el senato veneto ła richiesta de l'edificasion del novo teatro. Se scelse ła strutura a l'itałiana, co na vasta platea e palchi sovraposti. Par la progetasion fu convocà l'architeto teatral piassè famozo a l'epoca: Francesco Galli da Bibbiena. I laori inisiaron intè'l 1716 e duraron cuatro ani. Da tuta Eoropa arivaron incizori e pitori par riprodurlo, parchè a l'epoca zera tra i piassè moderni e inovativi. Fu inaugurà ła sera del 6 de zenaro 1732, co el drama pastoral de Antonio Vivaldi, so libreto de Scipione Maffei. Ła stazon operistica divene celeberima e łe rapresentasioni i portava afar d'oro, pur non esendo Verona cavedal de no stato o sede de na corte o de on principe. Tutavia el 21 de zenaro 1749 se propagò n'incendio nel teatro. Ricostruìo co alcuni canbiamenti, ze stà inaugurà par la seconda olta intè'l 1754 co l'opera de Davide Perez. L'opera parò ebe no scarso suceso. Intè'l corso del XIX secoło se ebero intè'l teatro na longa serie de festegiamenti, come ła Cantata de Gioachino Rossi, raprezentà co el secondo ato de l'opera de Francesco Morlacchi in na serata de gala organizà ała presensa de l'imperador Francesco II e dełi altri regnanti eoropei prezenti in cità dopo el Congresso de l'autuno del 1822. El teatro ospitò anca molti cantanti internasionali, e nel so repertorio comparivan łe opere itałiane o straniere piassè inportanti e famoze. Intè'l 23 de febraro 1945 el teatro crolò dopo el bonbardamento anglo-americano. L'academia fiłarmonega anunciò che el teatro serèa stà ricostruìo ezatamente come prima del bonbardamento. I laori duraron molto tenpo e el tearo fu inaugurà de novo nel 1975 co l'opera de Antonio Salieri. Anca ora el teatro ospita neła stazon invernal opere, baleti e concerti. Intè'l 1978 ve fu n'inportante prima esecusion in età moderna de l' de Antonio Vivaldi, co Marilyn Horne intè'l ruoło de Orlando, ła regia de Pier Luigi Pizzi e la diresion de Claudio Scimone. L'opera ze stà rezistrà par la prima olta, soto ła bacheta de Scimone, l'ano prima, e l'alestimento de Pizzi sarea stà poi esportà in tuto el mondo e anca videorezistrà. Da el 1991 l'Academia Fiłarmonega de Verona organiza el : na rasegna sinfonica tenuta nel meze de setenbre. Durante łi ani '90 el teatro ga operà n'inportante ripresa de alcune opere dimenticate del baroco . Nel 2008 ga ospità ła prima itałiana de , mentre intè ła stazon sucesiva se apre co na prima asoluta: de Alessandro Melchiorre. Intè'l 2009 se tien la prima rapresentasion in epoca moderna de de Antonio Salieri. Dal 2010 in poi se decise de utilizar el 13 de dicenbre come data de inaugurasion dełe stagioni. El 10 de otobre 2013 vene eseguìo, in prima esecusion asoluta, par celebrar anca l'entrata de ła Croasia intè l'Union Eoropea, de Boris Pigovat co Anna Serova ała viola e Nicola Guerini ała diresion deła Zagreb - HRT Symphony Orchestra, Intè l'anbito del Setenbre de l'Academia. L'architetura orizenałe del teatro ze andà persa dopo łe distrusioni del teatro del 1749 e del 1945, ma co l'ultema ristruturasion son stà recuperà łi ełementi principałi de Bibbiena.